google/wiki40b huggingface dataset:
Triatlon under samveldelekene 2002

Triatlon under de britiske samveldeleker 2002. Triatlon var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var første gangen som triatlon var med på programmet i Samveldelekene. I lekene i 2002 var det to konkurranser en for menn og en for damer. Begge konkurransene ble avviklet 4. august 2002  og besto av 1 500 meter svømming, 40 km sykling og 10 km løping. Canada ble beste nasjon, de vant begge gullmedaljene.
Jacob H. Smith

Tidlig karriere

Smith tjente under den amerikanske borgerkrigen for Nordstatene, og var en av de få offiserene som fikk flest fargede til hæren. Senere mistet han sin stilling som jurist i hæren da det gikk rykter at han ga lavere lønn til soldatene enn det som var avtalt.
Etter borgerkrigen ble Smith ofte sendt til krigsrett for skammelig oppførsel mot sine høyere offiserer, som senere ga han klengenavnet «Howling Jake» siden han ofte hylte til lederne sine.

Den filippinsk-amerikanske krig

Smith ble sendt til Filippinene for å kjempe under den filippinsk-amerikanske krig i 1899 med graden oberst. Smith hadde allerede lært seg taktikk ettersom han hadde vært i vesten og jaktet på indianere, og mente at filippinerne ikke var verre enn indianerne.
For sitt mot under den spansk-amerikanske krigen bestemte William Howard Taft, den amerikanske guvernøren på Filippinene, å forfremme Smith til Brigadegeneral og til Øverstkommanderende for de amerikanske styrkene under samar-felttoget og ta over Samar-provinsen i 1901.
Smith behandlet filippinerne dårlig da han bestemte at matforsyninger til de sivile skulle stoppes, og at alle små landsbyer skulle brennes for hindre at filippinerne brukte dem som baser.
Bedre ble det ikke da han ga ordre å drepe alle over ti år, noe som førte til at hele 2000 sivile ble henrettet under felttoget. Smiths grusomhet førte til at han i 1902 ble stilt til krigsrett og tvunget til å forlate sin stilling i mai samme år.

Senere karriere

Etter Filippinene pensjonerte Smith seg og bosatte seg i Portsmouth i Ohio etter noen verdensreiser. Da USA ble med i første verdenskrig i 1917 ville Smith delta krigen, men kunne ikke siden han var for gammel. Han døde 1. mars 1918 i San Diego i California.
Pseudotephraea

Utbredelse

Slekten er utbredt i Vest- og Sentral-Afrika.
11. september

Helligdager

Catalonias nasjonaldag
Gnorimidia

Utbredelse

Arten er utbredt i India.
Brevik Idrettslag

Kjente utøvere

Klubbens mest kjente utøver er fotballspilleren Sondre Rossbach. Rossbach er oppvokst i Brevik og spilte for klubben i sine barne- og ungdomsår. Sondre har over 70 kamper for Odd i Tippeligaen, mange kamper for det norske U21-landslaget, og er dessuten innehaver av Norgesrekorden for minutter uten baklengsmål i Norges øverste divisjon.

Bandy

Klubben drev i mange år med bandy, men har ikke hatt seniorlag i idretten siden 1990-tallet. Brevik har én sesong bak seg i bandyens øverste divisjon (1968).
Kristine Sutherland

Karriere

Sutherlands første filmrolle var i filmen Kjære, jeg krympet barna fra 1989. I 1997 prøvespilte hun for rollen som Joyce Summers for den nye TV-serienBuffy, vampyrenes skrekk. Skaperen Joss Whedon sa senere at en av grunnene for at han valgte Sutherland til rollen var det faktum at hun utstrålte en varm holdning, samt at hun lignet på skuespillerinnen Sarah Michelle Gellar, som skulle spille hennes datter i serien. Hun dukket opp jevnlig i serien de første fem sesongene, og kom tilbake for tre gjesteopptredener. I april 2008 hadde hun en gjesterolle i serien New Amsterdam som konen til John Amsterdams første partner, i episoden «Reclassified».
Etter at hun forlot Buffy, vampyrenes skrekk i 2002, deltok Sutherland på et fotograferingkurs på Santa Monica College og hun tok senere et 12-måneders opphold i Italia med sin mann og datter. Hun likte å ta bilder, og det oppmuntret henne til å åpne opp hennes eget studio, med vekt på portretter.
Terje Tysland

Karriere

Tysland debuterte i 1970 med rockebandet Prudence fram til bandet ble oppløst i 1975. I 1977 begynte Tysland å gi ut plater som soloartist. Både Prudence og Tysland som soloartist er forbundet med begrepet trønderrock. 
I 1988 bidro Tysland på «Rosenborgsangen» sammen med Åge Aleksandersen, Diesel Dahl, Torstein Flakne, Dag Ingebrigtsen, Hans Rotmo og Ronni Le Tekrø. I 1994 bidro Tysland med sangen «Landslagssangen» på den fotballhyllende samleplaten Vi går for seier på trygge veier, med artister som Jan Åge Fjørtoft, Nick Borgen, Stephen Ackles, Dag Ingebrigtsen og Kine Hellebust. 
Tekstene hans er godt pakket inn i øl og bannskap, som han i et intervju sier, men at folk flest misforstår og ser ikke det dype i Tyslands tekster. Tysland har de ravende rebelske, ville og alkoholiserte låtene «Ka e du så gla fer», «Send mæ en øl», «Jubel og stas», «Hurra for mæ» og «Villt kjør og stor stas», men også de mer meningsfulle, dype og reflekterte «Æ såg jo en ainn' vei», «Kjærlighetsvise», «Rosa» og «Heile livet». Tysland er inspirert av amerikansk country og cajun. Han opplevde cajunmusikken som ung sjømann i Baton Rouge i Louisiana. 
Åge Aleksandersen sa i et NRK-intervju som ble sendt i forbindelse med dokumentaren om Prudence, at Tysland ikke fikk lov til å bidra med så mye egetkomponert materiale i tiden som gitarist og trekkspiller i bandet. For Prudence har Tysland dog skrevet sangen «Drunk and Happy», som er med på Tyslands konsertalbum Best i levende live fra 1990.
Adresseavisens journalist Ole Jacob Hoel skriver i 2018 at Terje Tyslands trekkspill var symbolet på Prudence og på trønderrocken og at det var det tydelige bindeleddet mellom fest på lokalet og amerikansk rock. Han skriver i forbindelse med utgivelsen av samleboksen Terje Tysland 1997–1992 at Terje Tysland er den ubestridte kongen av trønderrock.
Politidirektør

Politidirektør er en stillingsbetegnelse og gradsbenevnelse i den norske Politi- og lensmannsetaten og i Danmarks politi. 
I Danmark er politidirektøren den øverste sjefen i en av 12 politikretser.
Calliprogonos miraculosa

Utseende

En middelsstor (vingespenn ca. 70 millimeter), mørkt gråbrun uglespinner. Vingene er brede og rundede, mørkt gråbrune med lyst gulbrun ytterkant. Forvingen har et halvsirkelformet, brunt felt ved roten.

Utbredelse

Arten er utbredt i Kina.
Samnium

Samnium (oskisk: Safinim) var en region sør i Appenninene i Italia som var samnittenes hjem, en av de sabelliske stammer som kontrollerte området fra rundt 600 f.Kr. til rundt 290 f.Kr..
Samnium grenset til Latium i nord, Lucania i sør, Campania i vest og Apulia i øst. Den største byen i regionen var Malventum som senere ble gitt navnet Beneventum av romerne. I mesteparten av deres historie var samnittene uten tilgang til sjøen, men en kort periode kontrollerte de deler av begge kyster på Den italienske halvøya. Samnittene bestod av minst fire stammer: Pentri, Caraceni, Caudini og Hiprini (oskisk for ulv). Senere sluttet Frentani seg til dem.
De tidligste skrevne kilder om folket er en avtale med romerne fra 354 f.Kr. som fastsatte deres grenser ved Liris-elven. Kort tid etterpå brøt Samnitterkrigene ut. De vant et viktig slag mot den romerske hær i 321 f.Kr. og deres imperium nådde sitt høydepunkt i 316 etter erobringer fra romerne. I 290 brøt endelig samnittenes makt. I 82 slaktet den romerske diktatoren Lucius Cornelius Sulla mange av dem og tvang resten til å spre seg. Så stor var ødeleggelsene at det ble skrevet ned at «byene i Samnium har blitt landsbyer, og mange har forsvunnet helt.»
3552 Don Quixote

3552 Don Quixote er en Amor-asteroide som ble oppdaget av den sveitsiske astronomen Paul Wild den 26. september 1983. Asteroiden er en Mars-krysser, en Jupiter-krysser og en potensielt hasardiøs asteroide. Omløpstiden er 7.7 timer og diameteren er omkring 19 km.
Don Quixote er etter alt å dømme en utdødd komet.
Europa først

Bakgrunn

Da Japan angrep USA den 7. desember 1941 hadde Storbritannias krig mot Tyskland og Italia vart i over to år, og landet hadde få ressurser å avgi for å forsvare fjerne kolonier i Sørøst-Asia. I det Tyskland erklærte USA krig den 11. desember 1941 måtte USA vurdere hvordan ressursene skulle fordeles på de to hovedfrontene; som geografisk lå svært langt fra hverandre. Selv da aksemaktenes erobringer var som størst så var det fremdeles flere tusen kilometer mellom tysk og japanskkontrollert område, så fra et strategisk synspunkt kunne man se det som to adskilte konflikter. På den ene siden hadde Japan angrepet USA direkte og den japanske marinen truet amerikanske områder på en måte som Tyskland, med sine begrensede overflatestyrker ikke kunne. På den andre siden var Tyskland ansett for å være den sterkeste og farligste av aksemaktene og USAs allierte i Europa var grunnet geografien tvunget til å konsentrere krigføringen der.

Avtalen

Kort tid etter krigserklæringen ved Arcadiakonferansen ble USA og Storbritannia enig om «Europa først» strategien. USA skulle så snart som mulig overføre amerikanske hærstyrker og luftstyrker for å bekjempe Tyskland i Europa og Afrika. Krigen mot Japan skulle fokusere på å stoppe japansk fremrykking inntil Tyskland var nedkjempet; etter det skulle USAs, Storbritannias og Sovjetunionens fulle styrke settes inn mot Japan. Denne strategien ville konsentrere ressursene om det man anså var den sterkeste av aksemaktene, og ville forhindre en tysk seier som kunne slå Storbritannia eller Sovjet ut av krigen.

Konsekvenser

I praksis kunne USA allikevel bruke det meste av sin marineflåte mot Japan uansett, siden Tysklands marine hadde få overflateskip og eskortefartøyene som ble brukt i slaget om Atlanterhavet var jagere. Krigen i Stillehavet kunne føres fremgangsrikt med relativt små mengder bakkestyrker, for det meste US Marines. Innen Japan var slått hadde de allierte gjenerobret Burma, Filippinene og en rekke øygrupper nær selve Japan. Etter at Tyskland hadde kapitulert startet USA en massiv overføring av tropper til Asia for å invadere Japan, men innen man kom så langt kapitulerte Japan etter å ha blitt truffet av to kjernefysiske våpen og blitt overkjørt av sovjetiske styrker i Mandsjuria.
En klar konsekvens av «Europa først» var at slag i de europeiske krigsteateret tenderte til å være planlagte operasjoner. Med mindre ressurser i Stillehavet var krigføringen der mer improvisert og fleksibel; man måtte utnytte de sjansene man fikk. Eksempler på dette er slaget om Leyte og etter det slaget om Iwo Jima – begge ble gjennomført med svært lite foregående strategisk planlegging.
Matematikk Vg2P

Matematikk Vg2P , forkortet 2P, er et obligatorisk kurs i matematikk i norsk videregående skole med tre (eller 5) uketimer som ble innført med skolereformen Kunnskapsløftet (K06). P'en står for såkalt «praktisk» matematikk. 
Faget har fått kritikk for - på tross av hva navnet skulle tilsi - er upraktisk og fungerer som en «snubletråd» for elever som har matematikkvansker
Falsotragiscus

Utseende

En nokså liten (ca. 9 millimeter), avlang, litt blank trebukk. Antennene er svarte og omtrent så lange som kroppen. Hode, pronotum og dekkvingenes spiss er svarte med flekker eller bånd av lyse skjell. Mesteparten av dekkvingene er brunrøde. Pronotum er sekskantet med butte tenner på sidene, dekkvingene jevnbrede.

Levevis

Som de fleste andre trebukker borer larvene i ved.

Utbredelse

Arten er bare kjent fra Namibia.
Lied der Partei

Lied der Partei (tysk for «Partiets sang»), også kjent som Die Partei hat immer recht («Partiet har alltid rett»), er en tysk kommunistisk kampsang som ble benyttet som lovhymne av Sozialistische Einheitspartei Deutschlands (SED), statspartiet i DDR (Øst-Tyskland). Særlig kjent, og beryktet, ble refrenget Die Partei, die Partei, die hat immer recht («Partiet, partiet, det har alltid rett»).
Tekst og musikk er skrevet i 1950 av den tyskspråklige tsjekkiske dikteren og komponisten Louis Fürnberg (1909–1957), som ble medlem av Tsjekkoslovakias kommunistparti, Komunistická strana Československa, allerede i 1928. Han skal ha skrevet sangen for å gjenopprette troen på partiet da han ikke ble invitert til det første landsmøtet i 1949.
Hemiopinus

Utseende

Ganske store (ca. 25 milimeter), avlange, brunrøde smellere. Hode og pronotum er kledt med gule hår. Antennene er ganske tynne. Pronotum er klokkeformet med spisst tilbaketrukne bakhjørner, noe smalere enn dekkvingene, som har kraftige punktrader.

Utbredelse

Slekten er utbredt på Madagaskar.
Cyclommatus strigiceps

Utseende

En middelsstor (hannen 20-35 millimeter lang), slank, rødbrun hjortbille, i varierende grad med metallisk glans. Hannens mandibler er forholdsvis korte, rette, oftest med en tann nær roten. Antennene er ganske lange og tynne, omtrent så lange som hodets bredde. Hodet har ikke skarpe sidekjøler, men et par vage skråkjøler som løper fra sidene bakover mot midten. Den kan ha noen dype lengdefurer på siden av hodet, men ofte ikke. Pronotum utvider seg knapt forover, og har mer eller mindre markerte, mørke midt- og sidestriper. Dekkvingene er blanke uten synlig punktering. Beina er slanke, gulbrune.  Hunnen er mindre enn hannen, uten forstørrede kjever, ofte mørk på farge, i motsetning til hannen er kroppen tydelig og tett punktert.

Levevis

Larvene utvikler seg i råtne trestammer.

Utbredelse

Arten er utbredt fra det nordøstlige India i vest til Vietnam i øst.
Namdal Idrettskrets

Namdal Idrettskrets er et tidligere organisasjonsledd i Norges Idrettsforbund.
Namdal Idrettskrets ble stiftet i 1945.
Inntrøndelag Idrettskrets og Namdal Idrettskrets ble slått sammen til Nord-Trøndelag Idrettskrets 25. mars 1979.
H.C. Stilling

Bakgrunn

Stilling var sønn av Conrad Frederik Stilling (1766–1821) – som var munnskjenk hos prins Christian Frederik – og Juliane Sofie f. Hinzpeter (1777–1849). Hennes far var slottsforvalter ved Hirschholm slott. 
Stilling bodde hos morfaren de første årene av barndommen og kom deretter på skole i København. Etter konfirmasjonen begynte han i  murerlære. Som svenn arbeidet han fortsatt noen år med sitt håndverk, men tegnet i tillegg på vinteren, i Kunstakademiets bygningsskole og hos G.F. Hetsch, som i 1838 foreslo han som midlertidig lærer ved søndagsskolen med 50 Riksbankdaler om året. Da N.S. Nebelong snart etter reiste utenlands ble Stilling medhjelper ved Hetschs` private tegneskole og sluttet helt å praktisere som murer. Allerede i 1838 hadde han vunnet en pengepremie i ornamentfaget og besøkte Akademiets frihåndstegneskoler, i 1839 vandt han premien for en ornamenttegning igjen og i desember samme år den lille sølvmedalje på Bygningsskolen. 
Han vant den store sølvmedaljen i 1840, den lille gullmedaljen i 1843 og den store i 1847.
Stilling reiste på en lengre utenlandsreise i 1849; han var blant annet i Italia, Frankrike, Hellas, Egypt og Tyrkia og vendte tilbake til København i 1854. I 1856 ble han utnevnt til bygningsinspektør i København og etter Nebelongs død i 1871 ble han utnevnt til statsbyggmester.
Tohaler

Liv og utvikling

Tohaler er ikke virkelige insekter, men danner sammen med spretthaler og proturer gruppen «gjemtkjevinger» (Entognatha). Navnet «gjemtkjevinger» kommer av at munnen er gjemt i et hulrom på undersiden av hodet, når den ikke er i bruk. Tohaler har stikkende og sugende munndeler og lever av andre mindre dyr og organisk materiale. Hodet er forholdsvis stort med to tydelige antenner, enkelte arter har «teleskopiske» antenner de kan trekke inn når de beveger seg nede i jorden.
Tohalene lever i jordbunnen og er kanskje lettest å finne ved å se under litt større steiner i områder med god jord, men de kan også finnes i mer sanddige områder. Noen lever under bark på trær eller i kompost.
Parring skjer ikke ved sammenkobling mellom de to kjønnene. Hannen avsetter en «pakke» med spermier (spermatofor) på bakken. Hunnen tar denne opp i kjønnsåpningen. 
Tohaler har ametabol utvikling, det vil si at de ikke har «forvandling» (metamorfose), noe puppestadium. Nymfene er like de utvokste (kjønnsmodne) individene (imago), bortsett fra størrelsen. Avkommet må gjennom flere hudskift, før det når det voksne stadiet (imago). Også som kjønnsmodne fortsetter de å skifte huden.
Veritatis splendor

Veritatis splendor, Sannhetens glans, er pave Johannes Paul IIs tiende encyklika, promulgert den 6. august 1993. Johannes Paul II avhandler i encykliken den kristne etikks grunnlag.
Norsk Luthersk Lekmannsmisjon

Norsk Luthersk Lekmannsmisjon (NLL) er en luthersk misjonsorganisasjon som har virksomhet i Østfold, Oslo, Akershus, Vestfold, Telemark, agderfylkene, Rogaland, Hordaland, Møre og Romsdal, Trøndelag og Finnmark. NLL driver ytremisjonsarbeid i Moldova. Organisasjonen ble etablert i 1963 etter en strid med Norsk Luthersk Misjonssamband.
NLL står for en konservativ kristendomsforståelse, med stor vekt på vekkelsesforkynnelse med lov og evangelium. Det frivillige lekmannsarbeidet er et viktig prinsipp for bevegelsen. Det innebærer blant annet at organisasjonen praktiserer fri nattverd, og verdsetter det frivillige lekmannsarbeidet på bedehusene.
Organisasjonen gir ut bladet Lov og Evangelium som kommer ut med ti nummer i året.
Oslo fengsel

Historie

I 1841 vedtok Stortinget, etter forslag fra Straffelovskommisjonen av 1837, å bevilge midler til oppføring av et botsfengsel i Christiania. Arbeidet startet i 1844, og fengselet ble tatt i bruk i 1851. Ved åpningen hadde anstalten en kapasitet på 240 fanger. Man fulgte da «Philadelphia-systemet» som medførte at fangene ble forvart strengt isolert i eneceller.
Bygningen ble tegnet av arkitekt Heinrich Ernst Schirmer, og bestod av et hovedbygg med tre fløyer. I 1886 fikk fengselskirken en egen fløy tegnet av Jacob Wilhelm Nordan.

Avdeling A, «Botsen»

Bygningen består av det gamle botsfengselet som åpnet i 1851, og som ble fra 1975 en del av Oslo Kretsfengsel. 
Bygget består av en stor hovedbygning med fløyer i vifteform, samt noen mindre forbygninger, alt oppført i teglstein. Bygget, og ikke minst inngangspartiet, er gjort kjent blant annet gjennom filmene om Olsenbanden og Egon Olsens løslatelse og marsj ut gjennom porten og ned alleen. 
Gitterporten i den indre enden av tunnelen er også et yndet motiv til mange reportasjer som omhandler fengselet og kriminalomsorgen generelt. På hver side av den gamle hovedinngangen ligger hus som i sin tid fungerte som bolig for hhv fengselslegen (venstre side) og fengselsdirektøren (høyre side). På baksiden av hver av disse bygningene ligger en langstrakt, lav bygning, som en gang bl.a fungerte som stall.
Avdeling A ble nedlagt sommeren 2017, og står per idag tomt. Det foreligger foreløpig ingen planer for bygget per dags dato.

Avdeling B, «Bayeren»

Avdelingen ble inkludert i fengselet i 1934 og ligger i de gamle lokalene til Aktiebryggeriet i Oslo.
Avdelingen inneholder 10 avdelinger. 1. til 10. avdeling. Disse avdelingene har forskjellige profiler, men baserer seg i hovedsak på varetektsinnsatte. Avdeling B er delt i to blokker. A- og D-blokk.

Avdeling C, «Stifinner'n»

Avdelingen ligger i de gamle lokalene til fengselssykehuset. Stifinner’n  er et tilbud til innsatte med rusproblemer som ønsker å bruke soningstiden til å starte en endringsprosess. Formålet er å skape et rusfritt miljø som gir rom for læring, vekst og utvikling. Stifinner’n drives av Oslo Fengsel i samarbeid med Tyrilistiftelsen.

Annet

Oslo fengsel ble 3. februar 2005 tildelt kriminalomsorgens første arbeidsmiljøpris.
Kölnkonserten

Konsertens forhistorie

Konserten var en midnattskonsert i Kölns operahus, og var en del av Keith Jarretts konsertturné i Europa 1973-74 med solokonserter av improvisert musikk med akustisk piano. Soloturneen var en kjærkommen avveksling fra en samarbeidsperiode med Miles Davis hvor han stort sett brukte el-orgler og el-pianoer.
Forberedelsene til konserten var særlig utfordrende. Jarrett kom fra en konsert i Zürich kvelden før, og ankom lite uthvilt derifra med bil sammen med produsenten Manfred Eicher til Kölns operahus seks timer før midnattskonserten skulle starte. Flygelet viste seg dessuten å være i dårlig skikk, og denne fredagskvelden fantes ingen transportmuligheter for å skaffe til veie et reserveflygel. Derfor bestemte man seg først for å avlyse konserten, men etter overtalelse fra den da 17-årige konsertarrangøren Vera Brandes aksepterte Keith Jarrett likevel å spille. Pianostemmeren kunne på fem timer få instrumentet i høvelig stand; Manfred Eicher har likevel senere spekulert i at instrumentets ufullstendige stand kan ha bidratt til konsertens egenart gjennom å tvinge Jarrett til å anstrenge seg for å få vellyd ut av instrumentet. Opptaksutstyr ble satt ut nærmest ved ettertanke, for i det minste å kunne spare på opptakene i husarkivet.

Plateutgivelse

Kölnkonserten ble utgitt – som den eneste konserten fra turnéen – i 1975 av det tyske plateselskapet ECM Records i en dobbel-LP med Manfred Eicher som produsent. For å passe in i LP-formatet ble konsertens andre del oppdelt i to spor (spor IIa og IIb), og utgivelsen har med ekstranummeret dermed fire spor og en total spilletid på 66 minutter. Konserten ble utgitt på CD første gang i 1983. 
Kölnkonserten har blitt Keith Jarretts mest kjente innspilling. Han har selv uttrykt en viss frustrasjon overfor platens kultstatus i et intervju i Der Spiegel 1992: «Jeg mener virkelig at bestselgere, inklusive Kölnkonserten, burde tas av markedet etter en viss tid. Akkurat som jeg anser all sann musikk som utspring fra et ekte behov, så mener jeg at man også må glemme musikk; ellers forblir vi med et sykelig begjær til fortiden.»
Rikspartidag Stor-Tyskland

Rikspartidagene i 1938 ble gjennomført i Nürnberg 5. – 12. september. Dette var de siste rikspartidagene, det tyske nazistpartiet NSDAPs årlige massemønstringer i Nürnberg, som ble gjennomført i det nazistiske Tyskland. Rikspartidagene i 1938 fikk navnet Rikspartidag Stor-Tyskland (Reichsparteitag Großdeutschland) etter annekteringen (Anschluss) av Østerrike 10. mars samme året.
The Beaver

Handling

Walter Black er en deprimert direktør for et leketøysselskap som er på randen av konkurs. Kona Meredith (Jodie Foster) har kastet ham ut, til stor lettelse for sønnen Porter (Anton Yelchin). En dag finner Walter en tøybever som han setter på hånden og begynner å prate til. Etterhvert svarer også Walter seg selv som beveren i en britisk aksent, og tøybeveren blir hans andre identitet. I begynnelsen synes familien det bare er morsomt, men når Walter blir følelsesmessig avhengig av beveren, blir de bekymret for at Walter er i ferd med å tørne helt.
Porter har også sine egne ting å styre med; han er en mønsterelev som tar betalt for å skrive andres stiler. En dag får han i oppdrag å skrive avgangseleven Norahs (Jennifer Lawrence) tale på skoleavslutningen. De kommer nær hverandre underveis, men Porters familiesituasjon, samt at Norah bærer på en mørk hemmelighet truer forholdet deres.
Bir Tawil

Bir Tawil eller Bi'r Tawīl (egyptisk arabisk: بير طويل‎‎ Bīr Ṭawīl [biːɾ tˤɑˈwiːl] eller بئر طويل Bi’r Ṭawīl «høy brønn») er et 2 060 km² stort ubebodd område langs grensa mellom Egypt og Sudan som ikke gjøres krav på av noe land.
Bir Tawil er utelukkende et ørkenområde, uten noen form for infrastruktur og med få naturressurser. Dets høyeste punkt er fjellet Gabal Hagar El Zarqa, på 662 moh.
Områdets status som terra nullius har sin opprinnelse i forskjellen mellom den politiske grensen mellom Sudan og Egypt fastsatt i 1899 og den administrative grensen fastsatt i 1902. Egypt hevder den første og Sudan den andre, hvilket betyr at Hala'ib-triangelet gjøres krav på av begge land, mens Bir Tawil ikke gjøres krav på av noen.